en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu gu en gu gu gu gu gu en gu gu en gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Aerial View By Manish Mehta In Sunday bhaskar
દેશના સૌથી મોંઘા વકીલની કહાણી
Manish Mehta | Jun 03, 2017, 21:25 PM IST
વર્ષ 1981. આ વર્ષે જ કેન્દ્ર સરકારે ‘સ્પેશિયલ બેઅરર બોન્ડ’ કાયદો જાહેર કર્યો. મતલબ કે રોકડ નાણાંને બોન્ડમાં બદલવાનો કાયદો. આ નિર્ણયના વિરોધમાં બે પીઆઈએલ દાખલ થઈ. પહેલી ફરિયાદ સુપ્રીમ કોર્ટના વકીલ આર.કે. ગર્ગ અને બીજી, સોલી સોરાબજીની. પડકાર કેન્દ્ર સરકારના કાયદાને હતો એટલે તાત્કાલિક સીજેઆઈ વાઈ.વી. ચંદ્રચૂડના નેતૃત્વમાં જસ્ટિસ પી.એન. ભગવતી, જસ્ટિસ એસ મુર્તઝા ફઝલ અલી, જસ્ટિસ એ.સી. ગુપ્તા સહિત પાંચ જજની બંધારણીય બેન્ચ તૈયાર કરવામાં આવી. આર.કે. ગર્ગ ત્રણ કલાક તેમની દલીલ કરતા રહ્યા. હવે સોલી સોરાબજીનો વારો આવ્યો.
જોકે, તેઓ કોર્ટમાં નહોતા તેથી સીજેઆઈએ સોરાબજીના સહયોગી હરીશ સાલ્વેને કહ્યું, ‘આજે સુનાવણી કોઈ પણ હાલમાં અટકશે નહીં. શું તમે સોરાબજી તરફથી દલીલ કરશો? તમારું નામ શું છે?’ હરીશે પોતાનો પરિચય આપ્યો. કાયદાના આટલા મોટા દિગ્ગજો સામે એક સમયે તો તેઓ નર્વસ થઈ ગયા, પણ પછી પોતાની જાતને સંભાળી અને એક કલાક સુધી દલીલ કરતા રહ્યા. બપોરનો એક વાગ્યો. અચાનક સીજેઆઈ ચંદ્રચૂડે એ કહીને તેમને અટકાવ્યા કે તમારો સમય પૂરો થઈ ચૂક્યો છે.
એ સમયે બંધારણીય બેન્ચમાં સામેલ જસ્ટિસ ભગવતી બોલ્યા, ‘જો અમે ત્રણ કલાક આર.કે. ગર્ગની દલીલ સાંભળી શકતા હોઈએ તો આ યુવાનને પણ પોતાની વાત કહેવાનો મોકો મળવો જોઈએ.’ જસ્ટિસ એ.સી. ગુપ્તાએ પણ આ જ વાત કહી. છેવટે સીજેઆઈએ હરીશ સાલ્વેને બોલવાની મંજૂરી આપી. સાંજે ચાર વાગ્યા સુધી અદાલત એકધારી હરીશ સાલ્વેને સાંભળતી રહી. જે સમયે આ દલીલ પૂરી થઈ કે તાત્કાલિક એટર્ની જનરલ એલ.એન. સિંહા ઊભા થયા.
તેમણે કહ્યું, ‘એડવોકેટ ગર્ગની દલીલોનો જવાબ તો હું ફક્ત 15 મિનિટમાં જ આપી શકું છું, પણ આ યુવાન વકીલની દલીલ પર બહસ માટે સમય જોઈએ.’ જોકે, થોડા દિવસની સુનાવણી બાદ આખરે નિર્ણય કેન્દ્ર સરકારના પક્ષે આવ્યો. આ બંધારણીય બેન્ચે 4-1ના મતથી નિર્ણય આપ્યો હતો. આ બેન્ચમાં સામેલ એક જજ જસ્ટિસ એસી ગુપ્તાએ હરીશ સાલ્વેની દલીલો પર સંમતિ દર્શાવીને કેન્દ્ર વિરુદ્ધ પોતાનો મત આપ્યો હતો, પરંતુ એ ચાર કલાકોની દલીલોએ હરીશ સાલ્વેને સુપ્રીમ કોર્ટના દિગ્ગજોમાં લાવી દીધા હતા.
હરીશ સાલ્વે સાથે જોડાયેલા કેટલાક અજાણ્યા કિસ્સાઓની વાત કરીએ... નાની પાલખીવાલા હરીશને લાવ્યા વકીલાતના વ્યવસાયમાં : જાણીતા વકીલ નાની પાલખીવાલા હરીશના પિતાજીની ટેક્સ સાથે જોડાયેલા કેસમાં મદદ લેતા હતા. એક દિવસ હરીશને તેમના પિતાજીએ કોઈ અઘરી જોગવાઈ પર એક નોટ તૈયાર કરવા માટે કહ્યું. એ નોટ પિતાજીને ગમી ગઈ. તેમણે એન. પાલખીવાલાને પણ એ નોટ દેખાડી. ત્યારે પાલખીવાલા બોલ્યા, ‘તો ક્યારે જોઈન કરે છે વકીલાત?’ હરીશ સાલ્વેએ કબૂલેલું કે, ‘પાલખીવાલાએ જ મને વકીલાતના વ્યવસાયમાં આવવા માટે પ્રેરિત કર્યો.’
પચાસ રૂપિયાનું પહેલું સ્ટાઈપેન્ડ : હરીશ સૌપ્રથમ પિતાજીની કંપની સાલ્વે એન્ડ કંપની સાથે જોડાયા હતા. ત્યારે તેમને પચાસ રૂપિયા સ્ટાઈપેન્ડ મળતું હતું. ઓફિસના પહેલા દિવસની વાત કરતા હરીશ કહે છે, ‘મિશનરી સ્કૂલથી આવીને ટાઈપ રાઈટર્સના ખટખટ વચ્ચે બેસવું મારા માટે કોઈ કલ્ચરલ શૉકથી ઓછું નહોતું.’ 1980માં સાલ્વેએ બાર કાઉન્સિલમાંથી એનરોલમેન્ટ કરાવ્યું.
પનામા પેપર્સમાં નામ : હરીશનું નામ પનામા પેપર્સ સાથે પણ જોડાયું. એ સમયે હરીશે દલીલ કરેલી કે તેમનું નામ જે બ્રિટિશ વર્જિન આઈલેન્ડ કંપનીઓ સાથે જોડાયું છે એનું બધું કાયદેસર છે. હરીશે એ વખતે એવો બચાવ પણ કરેલો કે તેમણે 2004થી 2013 દરમિયાન 174 કરોડનો આવકવેરો ચૂકવ્યો છે. આંકડા સમજવામાં જબરદસ્ત મહારત : 1978માં હરીશ દિલ્હી આવી ગયા. જેબી દાદાચાંદજી એન્ડ કંપનીમાં તેમણે ઈન્ટર્ન તરીકે શરૂઆત કરી. મિનરવા મિલ કેસમાં હરીશ એન પાલખીવાલાના પણ સહયોગી બન્યા.
એ પછી સિનિયર કાઉન્સિલ સોલી સોરાબજીની ચેમ્બર તેમણે જોઈન કરી. હરીશ કહે છે, ‘સોરાબજી કાયદાના એનસાઈક્લોપીડિયા છે, પણ આંકડા ગમતા નહોતા. મારું બેકગ્રાઉન્ડ ટેક્સ સાથે જોડાયેલું હતું. એટલે ઘણા બધા મહત્ત્વના કેસમાં હું સોરાબજી સાથે રહી શક્યો.’ વકીલાતમાં કોઈ સાથે મિત્રતા નહીં : હરીશ પ્રભાવશાળી વ્યક્તિ છે, પણ નવાઈ એ વાતની છે કે તેમના અંગત મિત્રોમાં કોઈપણ વકીલાત સાથે જોડાયેલું નથી. તેઓ કહે છે, ‘મારા પણ કેટલાક અંગત મિત્રો છે. લગભગ ત્રીસ વર્ષથી તેઓ મારી  સાથે છે, પણ વકીલાતના વ્યવસાયમાં મારો કોઈ દોસ્ત નથી.’
જ્યારે મિત્ર માટે પોતાનો કેસ છોડી દીધો : સાલ્વેના મિત્ર અમન સિંહા કહે છે કે ગયા વર્ષે સાલ્વેના એક અંગત વકીલ વિરુદ્ધ સુપ્રીમ કોર્ટમાં કૌટુંબિક વિવાદ ચાલી રહ્યો હતો. જે દિવસે સુનાવણી હતી, એ દિવસે સાલ્વે કેસના મામલામાં દિલ્હીથી બહાર જઈ રહ્યા હતા. તેમને જ્યારે આ વાતની જાણ થઈ તો તેઓ પોતાનો કેસ છોડીને અધવચ્ચેથી જ પાછા આવી ગયા અને મિત્ર તરફથી ફી લીધા વિના પેરવી કરી. (આ લેખની કેટલીક જાણકારી ‘લીગલ ઈગલ્સ : સ્ટોરીઝ ઑફ ટોપ 7 ઈન્ડિયન લોયર્સ’માંથી લેવામાં આવી છે.)
એ ચર્ચિત કેસ કે જેથી સાબિત થઈ ગયું કે
હરીશ હારશે નહીં મુકેશ અંબાણીને ભાઈ વિરુદ્ધ જિતાડ્યા...
કૃષ્ણા ગોદાવરી બેસિન ગેસનો વિવાદ હતો. રિલાયન્સનો વ્યવસાય બંને ભાઈમાં વહેંચાઈ ગયો હતો. 2005માં અનિલે એ કહીને મુકેશની કંપની ઉપર કેસ કર્યો કે કૌટુંબિક કરાર હેઠળ તેમને 17 વર્ષ સુધી મિલિયન દીઠ 2.34 ડોલર બ્રિટિશ થર્મલ યુનિટના હિસાબે ગેસ લેવાનો હક છે. આ નિર્ણય અનિલના પક્ષે આવ્યો, પણ હરીશે અનેક તર્ક આપ્યા બાદ સુપ્રીમ કોર્ટે પણ કહેવું પડ્યું કે નેચરલ ગેસ સરકારની માલિકી હેઠળ છે અને કોઈપણ કંપની સરકારી પોલિસીથી બહાર જઈને કરાર ન કરી શકે. હરીશ સામે રામ જેઠમલાણી હતા.
-વોડાફોનને 11 હજાર કરોડ ટેક્સના કેસમાં જીત અપાવી
-કેશબ મહિન્દ્રાને ભોપાલ ગેસ દુર્ઘટનામાં ડિફેન્ડ કરાયા.
-સલમાન ખાનને હિટ એન્ડ રન કેસમાંથી મુક્ત કરાવ્યો.
-નીરા રાડિયા ટેપ કેસમાં ટાટા તરફથી કોર્ટમાં લડ્યા.
-બાબા રામદેવના સમર્થકો વિરુદ્ધ એક કેસમાં સાલ્વે દિલ્હી પોલીસના પક્ષે રહી ચૂક્યા છે.
-સાલ્વે ગુજરાત દંગાથી પીડિત બિલ્કિસ બાનોનો કેસ પણ લડી ચૂક્યા છે.
(Sunday Bhaskar Gujarati News) સાથે જોડાયેલા અન્ય (Magazines Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Aerial View By Manish Mehta In Sunday bhaskar
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.